Document ID: 32004D0373

Komisijas Lēmums
(2004. gada 13. aprīlis),
ar kuru groza I un II pielikumu Lēmumam 2002/308/EK, ar ko nosaka apstiprināto zonu un apstiprināto audzētavu sarakstus attiecībā uz vienu vai vairākām zivju slimībām - vīrusu hemorāģisko septicēmiju (VHS) un infekciozo hematopoētisko nekrozi (IHN)
(Izziņots ar dokumenta numuru C(2004) 1309)
(Dokuments attiecas uz EEZ)
(2004/373/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 28. janvāra Direktīvu 91/67/EEK, kura attiecas uz dzīvnieku veselības nosacījumiem, ar ko reglamentē akvakultūras dzīvnieku un produktu laišanu tirgū [1],un jo īpaši tās 5. un 6. pantu,
tā kā:
(1) Ar Komisijas Lēmumu 2002/308/EK [2] ir noteikti saraksti ar apstiprinātām zonām un apstiprinātām zivjaudzētavām neapstiprinātās zonās attiecībā uz dažām zivju slimībām.
(2) Francija un Vācija ir iesniegušas pamatojumus tam, lai attiecībā uz VHS un IHN apstiprinātas zonas statusu piešķirtu dažām zonām to teritorijā. Iesniegtie dokumenti apliecina, ka šīs zonas atbilst Direktīvas 91/67/EEK 5. panta prasībām. Līdz ar to tās atbilst apstiprinātas zonas statusam un ir iekļaujamas apstiprināto zonu sarakstā.
(3) Austrija un Itālija ir iesniegušas pamatojumus, lai attiecībā uz VHS un IHN apstiprinātas audzētavas statusu neapstiprinātā zonā piešķirtu dažām audzētavām to teritorijā. Iesniegtie dokumenti apliecina, ka šīs audzētavas atbilst Direktīvas 91/67/EEK 6. panta prasībām. Līdz ar to tās atbilst statusam - apstiprināta audzētava neapstiprinātā zonā - un ir iekļaujamas apstiprināto audzētavu sarakstā.
(4) Itālija ir informējusi, ka vienai līdakai (Esox lucius) kontinentālas zonas daļā, kas iepriekš uzskatīta par brīvu no slimības, un audzētavā, kas iepriekš uzskatīta par brīvu no VHS, ir konstatēta VHS. Tādēļ šai kontinentālajai zonai un audzētavai jāatceļ attiecībā uz VHS apstiprinātais statuss.
(5) Tādēļ ir attiecīgi jāgroza Lēmums 2002/308/EK.
(6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2002/308/EK groza šādi:
1. Tā I pielikumu aizstāj ar šā lēmuma I pielikuma tekstu.
2. Tā II pielikumu aizstāj ar šā lēmuma II pielikuma tekstu.
2. pants
Šis lēmums ir adresēts dalībvalstīm.
Briselē, 2004. gada 13. aprīlī

Labels: 0
6